
Sønderho  Kro,  hvor  Prof.  Exner  bor  hver  Sommer. 


Helt  nede  paa  Sydspidsen  af  Fanø  ligger  Sønderho. 

Den  ligger  ene  og  afspærret  fra  den  store  Verden  i  al  sin 
hyggelige  Søndagsfred.  Fjernt  i  Øst  skimter  man  den  jydske 
Kyst,  og  i  klart  Vejr  ses  Ribe  Domkirkes  Taarn,  men  hele  Ud- 
synet er  svøbt  i  en  blaalig,  svømmende  Taage,  der  giver  den  et 
Skær  af  Uvirkelighed,  og  ingen  stærke  Farver,  ingen  brutale 
Lyde  bryde  den  harmoniske  Stilhed,  der  hviler  over  Huse  og 
Klitter,  over  Mennesker  og  Dyreliv. 

Byen  og  Stedet  er  som  skabt  for  Mennesker  med  syge 
Nerver,  for  alle  dem,  som  Livet  og  Tidsaanden  har  mærket,  for 
dem,  som  fra  Larmen  og  Stanken  i  de  store  Byer  søge  ud  til 
Hvile  og  frisk  Luft.  Og  dog  finder  man  her  ingen  af  disse 
Tidens  Børn.  Thi  Sønderho  har  et  godt  og  naturligt  Værn,  der 


6 

skræmmer  denne  Badegæsternes  Invasion,  der  ved  Sommertid 
som  en  Græshoppesværm  falder  ned  over  Jyllands  Vestkyst  fra 
Skagen  til  Esbjerg.  Det  er  ingen  Vold,  ingen  Grav,  men  den 
store,  øde  Hede. 

Naar  man  fra  Nordkystens  moderne  Badesteder  i  den 
gammeldags  Dagvogn  ruller  mod  Syd,  ser  man  efterhaanden 
hvert  et  Civilisationens  Tegn  svinde.  I  Begyndelsen  findes  der 
endnu  enkelte  spredte  Gaarde  og  Huse,  men  ogsaa  de  høre  op, 
og  snart  er  der  kun  Lyng  og  Sand  og  atter  Lyng  og  Sand,  saa 
langt  Øjet  naar. 

Vejen,  der  fra  først  af  var  som  enhver  anden  Vej,  snævrer 
lidt  efter  lidt  ind.  Jordbunden  bliver  blødere  og  blødere,  og  for 
at  Vognen  ikke  helt  skal  synke  ned  i  det  gUdende  Sand,  er  der 
bredt  Lyng  hen  over  Hjulsporene. 

Af  og  til  springer  en  Hare  op,  kigger  nysgerrigt  efter 
Vognen,  og  farer  saa  forskræmt  hen  over  Heden,  eller  en  Flok 
af  de  talløse  Søfugle,  som  har  deres  Hjem  i  Klitterne,  flyver 
skrigende  hen  over  vore  Hoveder. 

Vognen  skrumpler,  støder  og  ryster,  og  efter  i  to  samfulde  • 
Timer  at  være  bleven  skrumplet,  stødt  og  rystet,  ser  man  lige 
for  sig  Sønderho  kullede  Kirke  og  lave  Huse.  Der  ligger  Byen  i 
stille  Uberørthed  mellem  de  hvide  Klitter  og  hge  ved  det  rullende 
Vesterhav.  Pragtbygninger  findes  her  ingen  af  og  af  Honora- 
tiores saare  faa.  Der  er  jo  Præsten  og  Doktoren,  og  saa  om 
Sommeren,  det  forstaar  sig,  „den  gamle  Professor". 

Den  gamle  Professor  kender  hele  Byen,  og  hele  Byen  kender 
ham.  Han  har  set  Børn  fødes,  voxe  op,  forlove  sig  og  gifte  sig 


med  somme  Tider.  Han  kender  dem  ved  Fornavn,  han  kender 
deres  Huse  ude  og  inde,  han  ved,  hvor  der  findes  Stuer  med  de 
morsomme  gamle  hollandske  Fajancefliser,  hvem  der  endnu  har 
Nationaldragter  og  hvem  ikke,  —  kort  sagt,  ingen  Maler  har 
nogen  Sinde  kendt  sine  Modeller,  som  Exner  kender  sine. 

Søndag  efter  Søndag  har  han  siddet  i  den  smukke  gamle 
Kirke.  Nye  Præster  ere  komne,  ere  blevne  forflyttede  eller  døde, 
men  den  gamle  Professor  har  de  altid  fundet  paa  sin  vante  Plads. 

I  de  samme  smaa  Stuer  i  den  vedbendklædte  Kro  har  han 
boet  Sommer  efter  Sommer  i  27  Aar. 

Naar  Trækfuglene  komme,  kommer  ogsaa  han,  det  er  saa 
selvfølgelig  en  Sag,  at  man  kun  behøver  at  sige,  „nu  er  det 
Sommer",  saa  ved  man,  at  den  gamle  Professor  er  kommen, 
eller,  „nu  er  den  gamle  Professor  kommen",  saa  ved  man,  at 
det  er  Sommer. 

Dog  den  gamle  Professor  har  ikke  altid  været  gammel  og 
heller  ikke  altid  Professor,  og  vi  vil  derfor  gaa  78  Aar  og  mere 
tilbage  i  Tiden  og  begynde  med  Begyndelsen. 


Naar  vi  hvert  Foraar  glæde  os  over  Exners  Billeder  paa 
Udstillingen,  tænke  vistnok  de  færreste  paa,  at  vi  rimeligvis 
kan  takke  den  store  Napoleon  for  denne  Kunstnydelse  og  for,  at 

Exners  Billeder  overhovedet 
hænge  paa  Charlottenborgs 
Vægge  og  ikke  i  Wien  eller 
I  Berlin.  Saaledes  forholder 
j  det  sig  imidlertid  sandsyn- 
j  ligvis  aUigevel. 
I  De  urolige  Tilstande,  som 
^1  Napoleonskrigene  skabte  i 
I  Begyndel^n  af  forrige  Aar- 
1  hundrede,  var  det  nemhg,  som 
^  bevægede  Exners  Fader  til 

-     '  "  '      fra  sin  Hjemstavn  i  Bøhmen 
at  ty  til  det  hlle  fredelige 
Danmark,  hvor  han,  som  var 
en  flink  Musiker,  fik  Ansæt- 
telse som  Hoboist  i  „Kongens  Regiment". 

Er  Exner  end  saaledes  paa  fædrene  Side  af  udenlandsk  Op- 
rindelse, saa  er  til  Gengæld  hans  mødrene  Slægt  ægte  dansk, 
idet  hans  Moder  var  af  gammel  vendsysselsk  Bondeæt. 


G.  Saloman,  Porlrivt  af  Exiier  i  18  Aars  Alderen. 

Han  var  sine  Forældres  første  Barn  og  blev  født  d.  30te 
Novbr.  1825.  I  Tidens  Løb  fik  han  4  Søskende,  en  Søster  og 
tre  Brødre,  af  hvilke  den  ene  er  den  tidligere  Inspektør  ved 
Vaisenhuset  G.  A.  Exner,  medens  de  to  andre  Brødre,  som  vare 
Musikere,  begge  udvandrede  til  Sydamerika,  hvor  den  ene  kort 
efter  døde,  medens  deu  anden  blev  kejserlig  brasiliansk  Kapel- 
musiker. 

Som  saa  mange  betydelige  Mænd  synes  Exner  at  have  arvet 
sine  Evner  efter  sin  Moder.  Denne  var  en  udmærket  begavet, 
højsindet  Kvinde,  dybt  religiøs,  men  ved  Siden  deraf  livlig  og  æste- 
tisk interesseret.  Med  sin  overlegne  Karakter  prægede  hun 
Hjemmet,  saa  at  dette,  til  Trods  for  trange  Kaar,  blev  et  Hjem, 
hvor  der  ogsaa  var  Plads  for  aandelige  Interesser  og  hvor  Søn- 
nerne allerede  som  smaa  modtog  Impulser,  der  blev  af  Betydning 
for  hele  deres  følgende  Liv. 

Navnlig  mellem  den  lille  Johan  Julius  og  hans  Moder  var 
der  den  inderligste  Samfølelse.  Han  var  af  en  stille,  noget  tung- 
sindig Natur,  blød  og  kærlig,  og  Moderen  sagde  ofte,  at  hun 
aldrig  havde  kendt  noget  Barn,  der  var  saa  let  at  opdrage. 

Lysten  til  Tegning  vaagnede  tidligt  hos  Drengen.  Allerede 
i  Skoletiden  malede  han  Billeder  med  Vandfarve.  Motiverne  til 
disse  vare  udelukkende  hentede  fra  Bibelhistorien  og  Fædrelands- 
historien. Selv  har  han  i  sin  Tid  berettet  om  disse  sine  første 
Kunstnerforsøg  i  et  Brev  til  Maleren  Dalsgaard:  „Jeg  havde 
saadan  en  Lyst,"  skriver  han,  „til  at  lave  Billeder,  at  jeg  hentede 
mig  mangen  en  Lussing,  naar  jeg  i  Skoletimen  begyndte  at  male 
op  paa  Tavlen  i  Stedet  for  at  regne.   Men  allerede  i  Skoletiden 

blev  det  mig  for  simpelt  at  male  med  Vandfarve,  jeg  vilde  male 
med  Olie;  for  at  tilfredsstille  denne  Lyst  rev  jeg  Farver  i  simpel 
Linolie  hos  en  Urtekræmmer  som  jeg  kendte,  og  med  dette  Ma- 
teriale malede  jeg  paa  glathøvlede  Træklodser,  som  jeg  fik  hos 
en  Snedker." 

Moderen  havde  tidligt  Øje  for  hendes  Søns  spirende  Kunstner- 
begavelse og  erklærede,  halvt  i  Spøg,  halvt  i  Alvor:  „Der  er 
ikke  Tale  om  andet,  Julius  bhver  Kunstner,  og  jeg  ser  i  Aanden, 
han  kommer  til  at  bo  paa  Akademiet  og  bliver  Professor." 

Spaadommen  slog  til,  men  Begyndelsen  var,  som  for  saa 
mange  Kunstnere,  trang  nok. 

Til  at  lade  ham  uddanne  til  Kunstner  var  der  ikke  Raad, 
og  han  blev  derfor  foreløbig  anbragt  i  Malerlære,  medens  han 
dog  samtidig  besøgte  Kunstakademiets  Skoler. 

Hans  Mester  var  den  bekendte  Malermester  og  Informator 
ved  Kunstakademiets  Modelskole  C.  P.  Kongslev,  en  elskværdig 
og  venlig  Mand,  der  selv  i  sine  unge  Dage  havde  drømt  om  at 
gaa  Kunstnervejen,  og  hvis  Va^rksted  laa  i  det  Thottske  Palais, 
hvor  den  Gang  ogsaa  den  Moltkeske  Malerisamling  havde  lejet 
Lokale.  En  af  de  andre  Lærlinge  hos  Kongslev  og  den,  som 
Exner  nærmest  sluttede  sig  til,  var  den  senere  saa  bekendte 
Skuespiller  Wilh.  Wiehe. 

Efter  at  Exner  i  to  Aar  havde  besøgt  Kunstakademiet, 
naaede  han  at  blive  Elev  paa  Modelskolen. 

Imidlertid  var  hans  Kaar  meget  trange,  og  han  var  tidt 
greben  af  dyb  Mismod,  navnlig  dog  fordi  han,  som  saa  mange 
vordende  Kunstnere,  var  fyldt  af  Tvivl  om  sin  egen  Kunstner- 

begavelse,  og  havde  han  ikke  haft  sm  Moder  at  ty  til  med  sine 
Sorger  og  alle  sine  Betænkeligheder,  vilde  maaske  hans  Melan- 
koli have  taget  Overhaand,  men  hos  hende  var  der  altid  Trøst 
og  Raad  at  hente,  og  i  Hjemmet  tilbragte  han  hyggelige  Aftener. 
Sammen  med  sine  Søskende  dannede  han  en  Kvartet,  i  hvilken 
han  selv  spillede  Violin.  Hele  Familien  var  meget  musikalsk,  og 
de  yngre  Brødres  Venner  samlede  sig  der,  —  saaledes  var  i 
senere  Aar  Komponisten  P.  Heise  en  jævnhg  Gæst  i  Huset. 

Historiemaleren  J.  L.  Lund  var  imellem  Exners  Lærere,  og 
denne  dygtige  Kunstner,  som  altid  omfattede  sine  Elever  med 
stor  Interesse  og  havde  et  vaagent  Øje  for  de  Muhgheder,  der 
spirede  hos  dem,  viste  ham  megen  Venhghed  og  sørgede  for, 
at  han  blev  fritaget  for  de  sidste  Aar  af  Læretiden  hos  Kongslev. 

I  nogen  Tid  arbejdede  nu  Exner  under  Lunds  og  senere 
under  Eckersberg  direkte  Vejledning,  samtidig  med  at  han 
gennemgik  Akademiet,  hvor  han  i  1843  vandt  den  lille  og  i  1845 
den  store  Sølvmedaille. 

1844  udstillede  han  første  Gang  paa  Charlottenborg.  Hans 
Debutarbejde  forestillede  et  Parti  af  Kunstakademiets  Figursal, 
men  vakte,  som  rimeligt  var,  ingen  særlig  Opmærksomhed. 

I  1847  vandt  han  den  Neuhausenske  Præmie  for  et  Dame- 
portræt, og  han  malede  i  det  hele  i  denne  Periode  adskillige 
Portrætter,  dog  vistnok  nærmest  tvungen  dertil  af  økonomiske 
Grunde,  thi  hans  eneste  Stræben  var  at  blive  Historiemaler. 
Han  fik  ogsaa  et  enkelt  Maleri  med  Motiv  fra  Nordens  Historie 
„Thyra  Danebod  forsøger  at  formilde  Gorm  den  Gamles  Vrede," 
færdigt  1849,  og  som  et  ret  lovende  Ungdomsarbejde  blev  det 
indkøbt  af  den  kongehge  Malerisamnng. 


„Jeg  havde,"  skriver  han  i  det  ovenfor  omtalte  Brev  til 
Dalsgaard,  „faaet  en  ulykkelig  Lyst  til  at  være  Historiemaler  og 
syntes,  at  en  Figurmaler  uden  dette  ikke  opfyldte  sin  Bestem- 
melse. Jeg  tænkte  ikke  paa,  at  for  at  frembringe  et  dygtigt 
Historiemaleri,  var  det  nødvendigt  først  at  kende  Nationen 
gennem  dens  Folkeliv;  thi  blot  at  læse  Historie  uden  at  kende 
delte,  kan  næppe  frembringe  noget  folkeligt  Historiemaleri  — 
maaske  højst  et  talentfuldt  Kostymebillede." 

Et  og  andet  Genrebillede  fik  Exner  dog  ogsaa  færdigt  i 
denne  Tid,  derimellem  et  med  et  Motiv,  som  han  i  senere  Aar 
vendte  tilbage  til,  nemlig:  „En  gammel  Mand,  som  forsegler 
et  Brev". 

„Men  selv,"  fortæller  han,  „betragtede  jeg  disse  Billeder 
som  Biting.  Jeg  tænkte  ikke  paa,  at  de  just  anviste  Vejen,  jeg 
skulde  gaa.  Hvad  der  alligevel  gjorde,  at  jeg  under  Historie- 
billederne modnedes  som  Genremaler,  var  dette,  at  medens  jeg 
kun  havde  Hovedet  fuldt  af  Middelalderen,  saa  blev  mit  virke- 
lige Liv  for  en  stor  Del  levet  ude  paa  Landet  mellem  Bønderne. 

Jeg  blev  snart  Kammerat  med  dem  og  tog  med  Liv  og  Lyst 
Del  baade  i  deres  Arbejde  og  deres  Lystighed,  og  paa  denne 
Maade  lader  det  sig  forklare,  at  jeg  gjorde  Springet  fra  Historie- 
maler til  Genremaler,  i  Stedet  for  at  jeg  havde  tænkt  mig  det 
omvendte." 

Hele  denne  Periode  blev  imidlertid  levet  under  meget  trange 
Kaar,  og  det  var  kun  ved  Hjælp  af  en  højsindet  Mæcen,  at  Exner 
kom  ud  af  sine  fortrykte  økonomiske  Forhold.  Denne  Hjælper 
i  Nøden  var  Grev  Frederik  Knuth  til  Knuthenborg. 


ammel  Amagerkone,  som  tæller  sine  Penge. 


Om  sit  første  Møde  med  denne  Mand  fortæller  Exner  selv: 
„Meget  forknyt  og  tvivlraadig  gik  jeg  en  Dag  tidlig  i  Foraaret 
1850  op  til  ham  for  at  vise  ham  Skitsen  til  Marsk  Stigs  Døtre." 
(Et  Historiemaleri,  som  Exner  i  nogen  Tid  havde  syslet  med 
Forarbejde  til.)  „Jeg  kendte  ham  slet  ikke,  og  dog  tog  han  saa 
venligt  imod  mig.  Maaske  mit  forknytte  og  undselige  Væsen 
bidrog  til  at  vække  hans  Interesse,  nok  er  det,  han  gav  mig  Be- 
stilhng  paa  at  male  et  Billede  efter  Skitsen  samt  Løfte  om  500 
Rdl.,  naar  det  var  færdigt;  og  endnu  større  Godhed  viste  han 
mig,  idet  han  gav  mig  frit  Atelier  og  overlod  mig  to  Værelser  i 
sin  Bolig  i  Bredgade,  hvor  jeg  opholdt  mig  paa  tredie  Aar." 

I  Aarenes  Løb  blev  Forholdet  til  den  Knuthske  Familie 
meget  venskabeligt.  Et  Medlem  af  den,  Grev  Fritz  Knuth  fra 
Holtegaard,  sluttede  sig  særligt  til  Exner  og  besøgte  ham  tidt  i 
hans  tarvelige  Hjem.  Ogsaa  Exners  Moder  satte  Grev  Knuth 
meget  højt,  og  man  kunde  undertiden  træffe  ham  ude  i  hendes 
Køkken,  hvor  han  paa  det  hvligste  underholdt  sig  med  hende, 
medens  hun  lavede  den  tarvelige  Middagsmad. 

Marsk  Stigs  Døtre  kom  paa  Udstillingen  i  1851,  men  først 
med  Aaret  1852  kom  Gennembruddet  i  Exners  Produktion.  Han 
udstillede  i  dette  Aar,  det  fortrinlige  Folkelivsbihede:  „En  gammel 
Amagerkone,  som  tæller  sine  Penge."  Der  er  en  udmærket 
Karakteristik  i  dette  Billede  og  en  sohd  Formgivning.  Bl.  a. 
ere  Hænderne  aldeles  fortrinligt  malede.  Ligeledes  er  det  gamle, 
rynkede  Ansigt,  vejrbidt  ved  mange  Aars  Ophold  i  fri  Luft,  ud- 
ført med  stor  Dygtighed  og  kærhghedsfuld  Omhu. 

Bedst  af  alt  er  dog  maaske  Øjnene,  —  man  ser  gennem  det 

Blik,  hun  fra  Siden  kaster  hen  paa  de  resterende  Sild  i  Kurven, 
hvorledes  hun  i  Tankerne  sammenhgner  deres  Antal  med  Skil- 
lingerne i  Haanden.  Det  er  intet  indviklet  Bogholderi,  hun  fører, 
men  efter  det  tilfredse  Udtryk  i  Ansigtet  at  dømme,  ser  det  ud 
til,  at  hun  er  vel  fornøjet  med  Regnestykkets  Resultat.  Ved 
Siden  af  hende  staar  den  rygende  Kedel  og  Kaffekoppen  til  Løn 
for  Dagens  Anstrengelser. 

Modellen  til  dette  Billede  var  en  gammel  Amagerkone,  som 
Exner  tilfældig  havde  truffet  paa  Gaden  og  som  fra  først  af  tog 
hans  Forslag  om  at  sidde  Model  for  et  Billede  meget  unaadigt 
op  og  med  den  disse  Koner  medfødte,  energiske  Veltalenhed 
gav  den  unge,  forlegne  Kunstner  en  saadan  Omgang,  at  der 
samlede  sig  et  helt  Opløb  omkring  dem,  og  selvfølgelig  tog  Til- 
skuerne Parti  for  „den  skikkelige  Kone"  imod  „den  unge  Laps". 
Da  han  senere  igen  en  Gang  traf  hende,  lykkedes  det  ham  dog 
mod  Løftet  om  3  Mark  i  Timen  at  bevæge  den  brave  Kone  til, 
om  end  efter  svære  Betænkeligheder,  at  love  at  sidde  Model, 
men  endnu  da  hun  stod  paa  Trappen  til  Exners  Bohg,  var 
hun  parat  til  at  vende  om  igen,  thi  hun  havde,  som  hun  senere 
fortalte  Kunstneren,  Fornemmelsen  af,  at  det  var  det  rene  Daar- 
skab  hun  indlod  sig  paa. 

Billedet  blev  købt  af  den  kongelige  Malerisamling,  til  hvis 
bedste  Prydelser  det  den  Dag  i  Dag  hører.  Allerede  dette  Bil- 
lede vakte  i  høj  Grad  Publikums  Opmærksomhed  for  Kunstneren, 
men  dog  ikke  nær  den  Opsigt  som  det,  Exner  Aaret  efter  ud- 
stillede og  som  paa  en  Maade  blev  en  af  Mærkepælene  i  dansk 
Kunst  Historie,  idet  det  var  det  første  Billede  med  Motiv  fra 

nordisk  Folkeliv,  som  vandt  enstemmig  Anerkendelse  saavel 
hos  Publikum  som  i  Pressen,  og  derved  tilkæmpede  Kunstneren 
sig  en  Sejr,  ikke  alene  for  sig  selv,  men  for  hele  den  Kunst- 
retning, han  tilhørte. 


Besøget  hos  Bedstefaderen. 


Det  var  dengang,  som  saa  ofte  senere,  bevægede  Tider 
indenfor  den  danske  Kunst.  Publikum  og  Presse  var  begge  delt 
i  to  skarpt  afgrænsede  Lejre.  Paa  den  ene  Side  stod  Høyenianerne, 
opkaldt  saaledes  efter  deres  Fører,  den  lærde,  talentfulde  men 
ensidige  Kunstkender  og  Kunsthistoriker  Niels  Høyen,  som 

kæmpede  med  begejstret  Iver  for  sin  Ide,  Skabelsen  af  en  na- 
tional dansk  Kunstskole  med  Æmner  fra  dansk  Natur  og  dansk 
Folkeliv.  Hans  Talerør  var  hovedsagelig  „Fædrelandet",  og  der 
var  til  Støtte  for  hans  Tanke  dannet  en  særhg  Forening  „Sel- 
skabet for  nordisk  Kunst",  for  hvilken  han  selv  var  Formand. 

Den  anden  Retnings  Mænd,  som  kaldtes  „Jøderne",  eller  „De 
brunette"  som  Modsætning  til  Høyenianerne,  „De  blonde",  mente, 
at  man  ikke  burde  stænge  Døren  for  Paavirkning  udefra.  Af  For- 
kæmpere for  dette  Parti  maa  særlig  nævnes  Goldschmidt  i  „Nord 
og  Syd"  og  Redaktøren  af  det  dengang  endnu  indflydelsesrige 
og  udbredte  Blad  „Flyveposten"  Eduard  Meyer,  —  den  da- 
værende Presses  „enfant  terrible",  af  hvem  Hostrup  som  bekendt 
i  „Mester  og  Lærhng"  har  leveret  et  vistnok  veltruffent  Portræt. 

Mellem  Kunstnerne  regnedes  Roed,  Konstantin  Hansen,  Ver- 
mehren,  Dalsgaard,  Marstrand,  Skovgaard  og  Exner  for  den 
nordiske  Kunstretnings  mest  lovende  Tilhængere,  medens  „De 
brunette"  særlig  gouterede  Schleisner,  Monies,  Kjærschou  og 
Niels  Simonsen. 

Tiden  har  altsaa  hovedsagelig  givet  Høyen  Ret.  Medens 
Navnene  paa  „Jødernes"  Favoriter  ere  ved  at  gaa  i  Forglemmelse, 
regnes  endnu  Førerne  for  den  nordiske  Retning  imellem  vore 
bedste  Mænd  indenfor  Kunstens  Verden. 

Det  er  dog  mere  Personerne  end  Principperne,  der  har  vundet 
denne  Sejr,  thi  senere  Tiders  Erfaring  har  vist,  at  en  frisk  Impuls 
fra  fremmed  Kunst  har  haft  en  gavnlig  og  fornyende  Indvirkning 
paa  vort  hjemhge  Kunstnersamfund.  Den  Tids  Kamp  er  glemt, 
andre  Synspunkter  have  gjort  sig  gældende,  og  Striden  mellem 

gammelt  og  nyt,  som  aldrig  hviler,  og  sagtens  aldrig  vil  hvile, 
staar  nu  om  ganke  andre  Dogmer  og  Personer. 

Det  er  imidlertid  ikke  uden  Interesse  i  Datidens  Blade  og 
Tidsskrifter  at  læse  Udtalelser  fra  denne  vor  første  Kunst- 


En  lille  Pige  lader  en  Gammel  Mand  lugte  til  en  Rose. 


krigs  Dage,  som  f.  Ex.  følgende  i  „Flyveposten"  for  1851: 
„Blandt  de  heldigere  Arbejder  i  Landskabsfaget  fortjener  endnu 
særlig  at  fremhæves  flere  af  Justitsraad  (!)  Møller,  Rohde  og 
Schovelin;  blandt  de  mindre  heldige  derimod  P.  G.  Skovgaards 

Parti  af  Klinteskoven,  der  har  mere  tilfælles  med  et  Dekorations- 
maleri  end  med  et  gennemført  Kunstværk." 

Det  Billede  af  Exner,  som  vandt  den  første,  afgørende  Sejr 
for  den  nordiske  Kunst,  var  ikke  stort  af  Dimensioner,  ikke 
sensationsvækkende  af  Motiv,  det  var  den  lille  yndefulde  Idyl 
„Besøget  hos  Bedstefaderen",  et  Billede,  som  nu  alle  kender,  og 
som  er  spredt  over  Landet  i  Tusinder  af  Gengivelser. 

Det  tjener  selvfølgehg  i  høj  Grad  til  Billedets  Ære,  at  det, 
skønt  det  var  saa  lille  og  beskedent  af  Dimensioner,  dog  for- 
maaede  at  vække  en  saadan  Opsigt,  som  det  faktisk  gjorde. 

Publikum  flokkedes  om  det  i  store  Skarer,  Akademiet  til-  . 
kendte  det  enstemmigt  Udstillingsmedaillen,  og  Bladene  flød  over 
af  Lovtaler,  selv  de  mod  den  nordiske  Kunstretning  ellers  fjendt- 
lige, som  hjalp  sig  over  det  vanskehge  Dilemma  ved  til  Lovpris- 
ningerne at  føje:  „Vi  vide  ikke,  til  hvilken  Kunstretning  Hr. 
Exner  hører." 

Billedet  fortjente  i  høj  Grad  denne  Succes,  thi  man  skal 
have  vanskeligt  ved  at  finde  et  mere  indtagende  og  ynde- 
fuldt Genrebillede  end  dette,  fortrinligt  som  det  er  i  Retning 
af  Komposition  og  lysende  af  en  elskværdig,  ungdommehg 
Naivitet. 

Nu  var  de  trange  Tider  forbi,  og  fra  den  Dag  „Besøget  hos 
Bedstefaderen"  blev  ophængt,  til  den  Dag  i  Dag  har  Exner  været 
Publikums  erklærede  Yndling,  og  ikke  uden  Grund.  Han  smigrer 
aldrig  bevidst  for  det,  men  han  har  haft  den  Lykke,  den  største 
en  Kunstner  kan  have,  at  hans  egen  Smag  er  faldet  sammen 
med  hans  Publikums  og  at  begge  forstaar  hinanden. 

Exner  hvilede  dog  ikke  paa  sine  Laurbær.  Allerede  Aaret 
efter  udstillede  han  et  af  sine  Hovedværker:  „Episode  af  et  Gilde 
paa  Amager,"  et  figurrigt,  interessant  og  betydeligt  Arbejde,  som 
skønt  det  er  fuldt  af  udmærkede  Detailler,  dog  paa  Grund  af 
Exners  fremragende  Kompositionsevne  føles  som  et  sjældent 
harmonisk  og  afsluttet  Hele. 

Nydelig  er  især  Midtergruppen  i  dette  Billede  med  en  lille 
Amagerpige  og  en  stor  Hund.  Barnet  har  faaet  en  Kringle,  som 
hun  holder  fast  trykket  ind  til  sig  hgesom  for  at  skærme  den 
mod  Hunden,  der  paa  det  bedste  søger  at  insinuere  sig  hos  den 
lille  for  ogsaa  at  faa  sin  Part  af  den  fede  Bid. 

Dette  Billede  gjorde  om  muhgt  endnu  mere  Lykke  end 
„Besøget  hos  Bedstefaderen." 

Exner  havde  opdaget  Amager,  opdaget,  hvilke  Skatte  det 
gemte  for  en  Folkelivsmaler,  og  opdaget  det  endnu  i  rette  Øje- 
blik, thi  nu,  blot  50  Aar  derefter,  hvad  er  der  nu  tilbage  af 
Folkeliv  og  Folkedragter? 

Ganske  vist,  paa  vore  Gader  og  Torve  ser  vi  endnu  Amager- 
koner i  en  Slags  Nationaldragt,  men  den  bæres  nærmest  kun 
som  Skilt,  og  hvad  Mændene  angaar,  er  det  snart  en  Menneske- 
alder siden,  at  de  sidste  Pludderbuxer  viste  sig  paa  Køben- 
havns Gader. 

Hist  og  her  gemmes  der  vel  endnu  Nationaldragter  i  Kister 
og  Skabe,  men  de  fleste  ere  vandrede  til  Antikvitetshandlere 
og  Maskeradegarderober.  En  Lykke  var  det  derfor,  at  Exner, 
endnu  medens  det  var  Tid,  fik  Lejhghed  til  at  studere  og  bevare 
for  Eftertiden  det  rige  og  maleriske  Folkeliv,  som  endnu  i  hans 

Ungdom  trivedes  paa  den  lille  0,  der  laa  saa  tæt  op  ad  Hoved- 
staden og  dog  var  forholdsvis  ukendt  af  dens  Beboere. 

Han  blev  som  hjemme  paa  Amager,  navnlig  i  Hollænder- 
byen, hvor  han  en  Tid  indlogerede  sig  hos  en  af  de  større 
Bønder;  til  en  Begyndelse  til  stor  Forbavselse  for  Beboerne, 


Besøg  hos  den  Nydøbte  af  smaa  Fættere  og  Kusinei-. 


som  kun  kendte  Begrebet  Maler  som  professionel  Maler  og  ikke 
forstod,  hvad  Exner  vilde  i  en  By,  hvor  der  allerede  fandtes  to 
Malere  i  Forvejen.  Men  snart  lærte  de  ham  bedre  at  kende, 
han  blev  indbudt  til  deres  Gilder  og  var  overalt  en  kærkommen 
og  hædret  Gæst.   Hans  jævne,  ligefremme  Væsen  vandt  ham 


4 

Venner  alle  Vegne,  Bønderne  betragtede  ham  tilsidst  næsten  som 
en  indfødt  Amager,  og  da  de  hørte  om  det  Ry,  som  hans  Billeder 
nød  inde  i  den  store  By,  med  hvilken  de  var  i  daglig  Handels- 
forbindelse, følte  de  deres  Lokalpatriotisme  smigret,  thi  de  be- 
tragtede ham  allerede  som  i  særlig  Grad  deres  specielle  Maler. 

En  stor  Sorg  var  det  for  Exner,  at  hans  kære  Moder  ikke 
oplevede  den  Glæde  at  se  ham  fuldt  anerkendt  som  Kunstner, 
idet  Døden  bortkaldte  hende  i  1853,  kun  14  Dage  før  „Besøget 
hos  Bedstefaderen"  kom  paa  Udstilhngen,  men  hendes  Tro  paa 
hans  Talent,  som  hun  var  den  første,  der  havde  opdaget,  var 
saa  stærk,  at  hun  gik  i  Døden  med  fuld  Forvisning  om,  at 
Anerkendelsen  maatte  komme. 

Hans  Fader  døde  af  Kolera  i  1857,  og  af  samme  Sygdom 

bortkaldtes  samtidigt  en 
trofast  Veninde,  som  han 
i  Tidens  Løb  havde  vundet 
sig,  Komponisten  Hart- 
manns Svigermoder,  den 
elskværdige  Fru  Zinn,  i  hvis 
Hjem  han  var  truffet  sam- 
men med  mange  af  Tidens 
Berømtheder  som  N.  W. 
Gade,  H.  C.  Andersen  o.  fl. 

Nu  fulgte  hele  den  Række 
af  elskværdige  og  udmær- 
kede Folkehvsbilleder,  som 
En  Karnevalscene.  vi  alle  keudc I  „Eugammel 

Slutningen  af  et  Gilde. 


Mand,  som  lugter  til  en  Rose,  som  et  Barn  rækker  ham,"  „Besøg 
hos  den  Nydøbte  af  smaa  Fættere  og  Kusiner,"  „En  Hvedebrøds- 
mand,"  „Den  lille  Rekonva- 
lescent," „Blindebuk"  o.  s.  v., 
dels  med  Motiver  fra  Amager, 
dels  fra  Hedeboegnen,  hvor 
Exner  ogsaa  havde  erhvervet 
sig  Venner  og  hvor  han  tidt 
opholdt  sig  længere  Tid  ad 
Gangen.  Her  malede  han  bl.  a. 
det  dygtige  og  figurrige  Bille- 

Første  Udarbejdelse  af  Sorteperspillerne. 

de,  „Et  Gilde  i  Hedeboegnen." 

Amager  svigtede  han  dog  ingenlunde.  Baade  Sommer  og 
Vinter  tog  han  tidt  Plads  i  en  af  de  kendte  Dagvogne  og  besøgte 
sin  Kunsts  oprindelige  Domæne.  ^led  Motiver  herfra  malede 
han  i  1860  en  Slags  Pendant  til  Amagergildet,  nemlig  „Slut- 


Sorteperspillenie. 


ningen  af  et  Gilde",  som  ved  Siden  af  Exners  sædvanlige  Fortrin 
i  Retning  af  Komposition  og  Evne  til  at  fortælle,  udmærker  sig 
ved  den  fortrinhge  Maade,  hvorpaa  en  vanskelig  malerisk  Opgave 
er  løst.   Scenen  for  Billedet  er  en  Gildesal,  smykket  paa  landlig 

Vis  med  Guirlanc^r  og  Lys  i  de  primitive  Trælysekroner.  Det 
er  henimod  Morgenstunden  og  Luften  i  Salen  er  tung  af  Tobaks- 
røg og  Mados.  Den  ene  Spillemand  er,  overvældet  af  Træthed, 
ved  at  falde  i  Søvn,  og  en  lille  Pige  hviler  trygt  sovende  med 
sit  Hoved  i  den  ældre  Søsters  Skød.  Med  Huerne  ned  i  Nakken 
og  Piberne  i  Munden  svinge  Karlene  de  udasede  Piger  endnu 
en  Omgang,  men  Benene  lystre  kun  vanskeligt  og  Ansigterne  se 
forsvirede  og  trætte  ud.  I  Baggrunden  hælder  en  Pige  et  Krus 
01  ned  ad  Nakken  paa  en  Karl,  som  sidder  foroverbøjet  og 
halvsovende.  Lysene  oser  og  flakker  og  kan  knap  brænde  i  den 
tunge  Luft,  men  ud  til  Haven  staar  Døren  aaben,  og  man  ser 
det  kølige,  friske  Morgenlys  hvile  over  Trær  og  Græs.  Saa  for- 


Udenfor  Kirkedøren  i  Leksand,  Dalarne. 

trinlig  er  Modsætningen  mellem  det  kunstige' Lys  og  Dagslyset 
gjort,  at  man  synes  man  ligefrem  kan  smage  Forskellen  mellem 
Salens  lumre  Atmosfære  og  den  dugfriske  Renhed,  der  gennem- 
strømmer Luften  i  den  stille  Morgen.  Dette  Billede  er  i  malerisk 
Henseende  vistnok  Exners  betydeligste  Arbejde. 

I  1867  erholdt  Kunstneren  Akademiets  Stipendium  for  to 
Aar  og  begav  sig  sammen  med  en  af  de  Kunstnere,  han  havde 
knyttet  sig  nærmest  til,  Gotfred  Rump,  til  Italien.  Rejsen  gik 
over  Venedig,  hvor  han  malede  et  Gondolbillede,  til  Rom.  Her 
levede  han  Vinteren  over  og  malede  bl.  a.  „En  Karnevalscene." 

Senere  rejste  han  til  Neapel  sammen  med  Rump  og  Maleren 
Kapt.  Hammer.  Hjemrejsen  gik  over  Schw^eiz,  hvor  han  slog 
sig  ned  for  nogen  Tid  i  Grindelw^ald,  og  malede  et  Billede 
„Schweizerpigen,"  og  derfra  over  Paris  til  København. 

Denne  lange  Udenlandsrejse  havde  ikke  bragt  Exner  noget 
særhgt  Udbytte.  Han  var  altfor  national  af  Temparement  og 
Tilbøjelighed  til  at  fæste  Rod  andre  Steder  end  i  Danmark. 

Af  andre  Rejser  har  Kunstneren  foretaget  et  Par  Studieture 
til  Sverig,  hvor  han  bl,  a.  i  Dalarne  har  malet  et  betydeligt  og 
figurrigt  Arbejde:  „En  Søndag  udenfor  Kirkedøren  i  Leksand," 
men  fra  disse  Rejser  vendte  Exner  altid  tilbage  til  sit  Fædre- 
land med  forøget  Kærlighed  til  dets  Natur  og  dets  Folkeliv,  af 
hvilket  han  var  en  saa  forstaaende  og  begeistret  Fortolker 

I  1863  udstillede  han  „Sorteperspillerne",  en  livfuld  Kom- 
position med  Figurer  i  omtrent  naturlig  Størrelse.  Billedet 
forestiller  tre  Piger  og  en  Karl,  sQm  en  Sommerdag  more  sig 
med  at  spille  „Sorteper."   Det  kritiske  Øjeblik  er  kommet,  der 


er  kun  to  Kort  tilbage  og  det  ene  er  „Sorteper."  Karlen  har 
lagt  dem  op  paa  Bordet,  og  en  af  Pigerne  siddei'  tøvende  med 
Fingeren  hævet  for  at  trække  det  ene  af  Kortene,  —  men  hvilket? 
En  anden  af  Pigerne  staar  med  en  sværtet  Prop  i  Haanden, 
parat  til  at  dekorere  den  uheldige  Spiller.   Hun  under  aaben- 


Bliiidcbiik. 


bart  bedst  Karlen  at  blive  den,  som  Spasen  gaar  ud  over.  Situa- 
tionen er  her,  som  altid  i  Exners  Billeder,  givet  med  stort  Liv  — 
han  er  en  Mester  i  at  fortælle.  Billedet,  som  ved  dets  UdstiUing 
vakte  megen  Interesse,  købtes  af  den  kongehge  Malerisamling. 

Samme  Aar,  som  det  var  udstillet,  ægtede  Kunstneren  Frk. 
Inger  Henriette  Sophie  Ringsted.   I  sit  Ægteskab  har  han  tre 


Den  lille  Rekonvalescent. 


Chr.  Winther  paa  en  Spadseretur. 


Børn  en  Datter  og  to  Sønner, 
af  hvilke  den  ene  er  Maler  og 
har  taget  fast  Ophold  i  Ru- 
mænien, hvor  han  har  Stats- 
ansættelse  ved  Dekoreringen 
af  de  rumænske  Kirker.  For  et 
Par  Aar  siden  aflagde  Exner 
ham,  til  Trods  for  sin  høje 
Alder,  et  Besøg  i  Rumænien, 
hvis  fremmedartede  Folkeliv 
det  interesserede  Kunstneren 
i  høj  Grad  at  iagttage,  selv 
om  Tiden  ikke  tillod  ham  at 
gøre  Studier  dernede. 

De  sinaa  Naboer. 


I  Aaret  1867  udstillede  Exner  blandt  andet  „Den  lille  Re- 
konvalescent," et  Billede  af  en  egen  fin  og  indtagende  Ynde. 
Den  lille  Pige  er  første  Gang  kommet  op  efter  sin  Sygdom. 
Bleg  og  sart  sidder  hun  mellem  bløde  Puder,  tilbagelænet  i  den 

gamle  Halmstol;  Moderen,  som  har  været  beskæftiget  med  at 
vinde  Garn,  staar  ved  Siden  af  Sygestolen  med  et  Garnnøgle  i 
sin  Haand.  Barnets  Bedstemoder  er  kommet  i  Besøg  og  har 
medbragt  et  Kræmmerhus  med  „Godter,"  som  den  lille  Pige 
holder  i  sine  spinkle,  hvide  Hænder,  medens  hun  kaster  et  halvt 


Frierens  Besøg. 


træt,  halvt  nysgerrigt  Blik  ned  i  Posen.  Udenfor  Døren  i  Sol- 
skinnet sidder  en  tyk  Dreng,  den  lille  Patients  diametrale  Mod- 
sætning, og  gnaver  paa  et  Æble. 

I  1869  malede  Exner  paa  Bestilhng  af  Orla  Lehmann  et 
Billede,  som  i  Motivvalg  adskilte  sig  noget  fra  hans  øvrige 


Fanøboere  more  sig  i  Kunstnerens  Fraværelse  over  hans  Maleri. 


Moder  med  to  Børn. 


Produktion.  Det  blev  malet 
som  et  Led  i  en  Billedcyclus, 
som  den  bekendte  Politiker 
Orla  Lehmann  lod  udføre  af 
danske  Digtere  i  genreagtige 
Situationer.  Maaske  var  det 
et  Tilfælde,  maaske  en  Tanke, 
at  Exner  kom  til  at  male 
Chr,  Winther,  men  var  det 
et  Tilfælde,  var  det  i  alt  Fald 
et  lykkeligt,  thi  der  er  i  Virke- 
ligheden et  nært  Slægtskab 
mellem    Træsnittenes  ^For- 

fatter  og  Exner.  Opgaven  løstes  paa  den  heldigste  Maade,  og 
Billedet  blev  sammen  med  Dalsgaards  Blicherfremstilling  et  af 
de  bedste  i  hele  Samlingen. 

I  1873  udstilledes  den  lille  yndefulde  Idyl,  „De  smaa  Naboer," 


Den  forstyrrede  Middagshvile. 


som  i  al  sin  elskværdige  Naivitet  er  en  ægte  Repræsentant 
for  Exner.  ^ 

Aaret  1878  betegner  for  saa  vidt  et  Vendepunkt  i  Exners 
Liv,  som  det  var  i  dette  Aar  han  aflagde  sit  første  Besøg  paa 

Fanø,  den  0,  som  skulde  blive  hans  kære  fremtidige  Sommer- 
hjem. 

Det  var  et  nyt  Terræn,  Kunstneren  med  lykkehgt  Bhk  her 
havde  opdaget.  Medens  der  var  ved  at  „gaa  København"  i 
Amager,  havde  navnlig  det  sydlige  Fanø  bevaret  sig  forholdsvis 


En  Opdagelse. 


uberørt  af  Civilisationen,  og  det  var  saa  at  sige  en  uopdyrket 
Mark,  Kunstneren  her  forefandt. 

Resultaterne  lod  ikke  længe  vente  paa  sig.  Allerede  Ud- 
stillingen 1879  bragte  det  morsomme  Genrebillede:  „Fanøboere, 
som  i  Kunstnerens  Fraværelse  more  sig  over  hans  Arbejde." 

Fanøpige  ved  en  Laage. 

Slag  i  Slag  fulgte  nu  „Ma- 
rinere paa  Landlov",  „Præ- 
sentation for  en  Kender,"  som 
indkøbtes  af  Kongen,  „En 
brevskrivende  Fanøpige",  „Et 
Telegram",  „To  Fanøpiger  i 
Klitterne  " ,  „  Sangøvelse  i  Sko- 
len" og  mange  andre. 

I  alle  disse  Billeder  viser 
Kunstneren  sig  lige  frisk,  lige 
opfindsom.  Der  er  aldrig 
noget  søgt,  noget  anstrengt 
over  Valget  af  Motiver,  Tde- 


1882  kom  det  ikke  mindre 
fornøjelige:  „En  Opdagelse," 
hvor  en  lille  troskyldig  Fisker- 
dreng, som  aabenbart  mindst 
af  alt  egner  sig  til  postillon 
d'amour,  afleverer  et  Kæreste- 
brev til  Faderen  i  Stedet  for 
til  Datteren,  til  stor  Moro  for 
de  skadefro  Søstre,  Denne 
Fejltagelse  giver  dog  næppe 
Anledning  til  nogen  tragisk 
Konflikt,  thi  Faderen  ligner 
aldeles  ikke  en  af  de  traditio- 
nelle „grumme  Fædre." 


Børn  more  sig  med  en  Hai-monika. 

erne  myldrer  ind  paa  ham, 
Kunstneren  er  aabenbart  et 
Stykke  af  en  Digter. 

Lige  indtil  dette  Aars  Ud- 
stilling har  vi  set  Prøver  paa 
denne  Exners  sjeldne  Evne 
til  at  fortælle  gennem  sine 
Billeder.  Der  var  bl.  a.  ud- 
stillet et  Billede,  som  fore- 
stillede et  Besøg  af  en  køb- 
sladklædt  Dame  i  et  Fanø- 
hjem. Der  er  kun  tre  Figurer 
i  Billedet:  Damen,  en  middel- 
aldrende Fanøkone  og  hendes 


En  Fanøpige,  som  læser  el  Brev. 


Ln  brevskrivende  Fanøpige. 


lille  Datter.  Den  Fremmede 
har  aabenbart  lige  rettet  et 
Spørgsmaal  til  den  lille  Pige, 
hvor  gammel  hun  er  eller  lig- 
nende. Den  lille  trykker  sig 
ind  mod  Moderens  Skørter  og 
skæver  med  et  halvt  skælmsk, 
halvt  undseligt  Bhk  hen  til 
Damen,  som  hun  aabenbart 
har  Lyst  nok  til  at  komme  i 
Lag  med  og  som  hun  sikkert, 
naar  de  først  ere  blevne  bedre 
Bekendte,  ikke  vil  lade  mangle 

Svar  paa  Tiltale.  Moderen  ser  ned  paa  Datteren  og  siger  aaben- 
bart  noget  lignende  som:  Ih,  men  to  de  va  da  sært,  som  Do 
bær  Dig  te. 

Hele  Situationen  og  Sammenspillet  mellem  de  tre  Personer 


Præsentation  for  en  Kender. 


er  givet  med  den  Klarhed  i  Fortællingen,  som  Exner  raader  over 
i  saa  enestaaende  en  Grad. 

Ved  Siden  af  sine  Genrebilleder  har  Exner  et  særligt  Felt, 
som  han  dyrker  med  hge  saa  meget  Held  om  end  med  mindre 
Iver,   Det  er  Interiørmaleriet. 

6 


Bruden  pyntes,  Amager. 


Navnlig  af  de  gamle  interes- 
sante Fanøstuer  med  de  smaa 
Ruder,  de  hollandske  Fajance- 
fliser paa  Væggene,  de  gammel- 
dags Møbler,  Bilæggerovnen  og 
et  Bornholmerur  i  Hjørnet,  har 
han  leveret  Billeder,  som  ved 
deres  naturtro  og  kærligheds- 
fulde Udførelse  i  Fremtiden  vil 
have  ikke  alene  kunstnerisk 
Værdi  men  ogsaa  kulturhisto- 
risk Interesse.  — 

Paa  Udkig. 


Foruden  den  direkte  Betyd- 
ning, som  Exners  Billeder  har 
haft  ved  deres  Udstilling  paa 
Charlottenborg  og  Galleriet, 
har  de  en  andenhaands  Be- 
tydning, som  er  mindst  lige 
saa  stor,  ja  maaske  større. 

Naar  man,  endnu  saa  sent 
som  i  Halvtredserne,  kom  ind 
i  mindre  Hjem  paa  Landet  og 
for  saa  vidt  i  Byerne  med,  saa 
man  paa  Væggene  kun  daarlige, 
væsentlig  tyske  Farvebilleder, 


Kammerater. 


mange  stammende  fra  det  berømte  Neu  Ruppin  og  i  Regelen 
forestillende  en  eller  anden  overnaturlig  skøn  Dame,  med  sorte 
Lokker,  Karmin  paa  Kinderne,  et  stereotypt  Smil  paa  Læben 
og  iført  et  farvestraalende  Klædebon.  Enkelte  mere  fremskredne 


En  lille  syg  Pige. 


havde  maaske  som  yderligere  Væggeprydelse  et  Billede  af  Na- 
poleon den  Store  eller  et  daarligt  Litografi  af  Frederik  VL 

Den  overordentlige  Popularitet,  som  Exners  Billeder  saa 
hurtigt  naaede,  indgav  imidlertid  en  driftig  Litograf  den  heldige 
Tanke  at  reproducere  disse  ad  litografisk  Vej,  og  snart  vare 

Bedstefaders  Snaps. 

Den  folkeopdrageDcle  Ger- 
ning, Exners  Billeder  derved 
kom  til  at  øve,  kan  vanskeligt 
overvurderes;  utallige  Barne- 
øjne har  gennem  dem  modtaget 
det  første  Indtryk  af  Kunst  og 
derved  faaet  deres  Interesse 
for  denne  vakt  for  hele  Livet. 

Vi  have  nu,  om  end  kun  i 
spredte  Træk,  fulgt  Kunstne- 
ren lige  ned  til  vore  Dage. 

Hvad  Exner  som  Menneske 
angaar,  da  kan  det  vistnok  med 
Sandhed  siges,  at  som  hans  Bil- 
leder er,  saaledes  er  Manden. 


disse  Gengivelser  spredte 
over  hele  Landet  i  Tusinder 
af  Exemplarer,  ja  de  vandt 
en  saadan  Lldbredelse,  at  de 
tyske  Billedforhandlere,  der 
ikke  mere  fandt  Afsætning 
for  deres  Kunstværker,  som 
de  praktiske  Folk  Tyskerne 
ere,  hurtig  gav  sig  til  at  efter- 
gøre de  danske  Litografier 
efter  Exners  Arbejder,  for 
igen  at  erobre  den  tabte  Plads 
paa  Markedet  tilbage.  — 


En  strikkende  Fanulvone. 

Mennesket  og  Kunstneren  smelter  sammen  til  et  harmonisk 
Hele. 

Lige  saa  mild,  elskværdig  og  ærlig  hans  Kunst  er,  er  ogsaa 
han  selv,  kun  findes  der  i  hans  Karakter  et  Drag  af  blødt  Tung- 
sind, som  ikke  kendes  i  hans  Billeder. 


En  doven  Dreng. 


Af  ydre  Begivenheder  i  hans  Liv  kan  anføres,  at  han  i  1864 
blev  Medlem  af  Kunstakademiet,  i  1866  Medlem  af  det  svenske 
Kunstakademi,  i  1869  Ridder  af  Dannebrog,  i  1876  Professor, 
1888  Dannebrogsmand  og  i  1895  Kommandør  af  Dannebrog. 


Det  vil  vist  ikke  gaa  saa  glat. 


Ved  hans  50- Aars  Jubilæum 
som  Udstiller  hædrede  Kunst- 
nerne ham  ved  at  bringe  ham 
et  Fakkeltog. 


Søger  vi  nu  til  Slutning  at 
samle  det  Hovedindtryk,  man 
modtager  af  Exners  Kunst,  da 
kan  det  vistnok  med  Rette 
siges,  at  de  Træk,  som  særlig 
karakterisere  denne,  er  Har- 
moni, Ynde  og  Naivitet. 

Han  er  ikke  de  store  Lidenskabers  Maler,  han  giver  ikke 
Publikum  Gaader  at  gætte,  hans  Fremstiling  er  jævn,  uaffekteret 
og  ligetil. 

Hans  Hovedfortrin  er  hans  Kompositionsevne  og  den  Gave, 
han  har  til,  indenfor  det  begrænsede  Felt,  han  har  valgt,  at  finde 


Sangundervisning  i  en  Skole  paa  Fanø. 


en  Rigdom  af  Motiver.  Og,  medens  man  hos  saa  mange  andre 
Kunstnere,  har  let  ved  at  se  det  konstruerede  i  deres  Billeder, 
har  man  hos  Exner  altid  Følelsen  af,  at  hvad  han  maler,  er  kun, 
hvad  han  har  set.  Selv  om  Kunstneren  vel  nok  i  de  fleste  Til- 
fælde selv  har  opfundet  sit  Motiv,  saa  mærker  man  ikke  dette. 

Freinmedbesøg  i  et  Fanøhjem. 


saa  ypperligt  er  Situationen  givet,  saa  naturlig  Grupperingen,  at 
man  synes,  man  har  et  Øjebliksbillede  efter  Virkeligheden  for  sig. 

Hvad  hans  Evne  til  at  karakterisere  angaar,  da  har  man  ind- 
vendt, at  denne  ikke  var  synderhg  dybtgaaende,  men  det  maa 
tages  i  Betragtning,  at  de  Personer,  han  skildrer,  heller  ikke  ere 
saadanne,  hvis  Sjæleliv  kan  antages  at  være  særlig  indviklet  eller 
sammensat. 

Amagerbønders  og  Fanøskipperes  Ansigter  ere  ikke  furede 
af  dybsindig  Tænkning,  men  af  Vejr  og  Vind,  og  der  behøves 

7 


50 


Tngeri  sindrige  Sjælsanalyser  for  at  gengive  deres  Træk.  i\Ied 
dette  in  mente  maa  man  indrømme,  at  det  tidt  med  overordentlig 
smaa  Midler  er  lykkedes  Exner  at  gengive  en  Person,  saa  at 
man  ikke  blot  har  hans  legemlige  men  ogsaa  hans  aandehge 
Habitus  klart  for  Øje. 

Man  se  f.  Ex.  i  „Amagergildet"  paa  den  unge  Bondepige, 
som  sidder  ved  Bordet,  udelukkende  optaget  af  at  suge  paa  et 
Kaflfebrød,  som  hun  har  dyppet  i  Kaffen;  skønt  man  ikke  ser 
hendes  Øjne,  lyser  dog  hele  hendes  enfoldige  Sjæl  ud  af  hendes 
Ansigt,  saa  man  synes  at  kende  hver  en  Krog  i  hendes  Tanke. 
Eller  man  se  paa  den  gamle  Opkøber  og  Musikant  i  BiUedet 
„Præsentation  for  en  Kender" !  Har  man  ikke  hele  Manden  lys- 
levende for  sig:  lidt  sær,  lidt  gnaven,  ikke  saa  hdt  selvfølende 
over  sit  Dommerhverv  —  og  vistnok  Pebersvend. 

Bedst  af  alt  lykkes  dog  Børnetyper  for  Exner,  og  han  har 
af  disse  skabt  et  helt  Galleri.  Man  lægge  f.  Ex.  Mærke  til  den 
Række  af  Variationer,  der  er  givet  i  Billedet  „Smaa  Fættere  og 
Kusiners  Besøg  hos  den  Nydøbte".  Det  er  i  dette,  som  i  saa 
mange  andre  af  hans  Billeder,  Børnene,  om  hvilke  Hovedinter- 
essen samler  sig.  Kunstneren  bemestrer  Børnetypen,  lige  fra 
den  pattebarnsagtige  Tanketomhed  til  det  mere  bevidste  Skælmeri 
hos  de  ganske  unge  Piger. 

Synes  end  Exners  Rigdom  paa  Motiver  uudtømmehg,  inden 
for  en  bestemt  Ramme  falde  de  alle:  Folkelivsbilledets. 

Hans  Kunst  er  en  lille  skarpt  afgrænset  Verden  for  sig. 

Den  er  som  en  stille,  fredet  Have.  Ingen  Ukrudt  voxer  der 
i  den,  ingen  store  alt  overskyggende  Træer,  ingen  sjeldne  uden- 

laiidske  Blomster  og  Planter,  ingen  farvestraalende  Chrysanthe- 
mum  eller  fantastiske  Orkideer  med  sære,  forvredne  Former, 
men  vort  eget  Lands  hjemlige  og  venlige  Blomster  og  Urter: 
Roser  og  Violer  gror  der,  smaa  Stedmodersblomster,  Lavendler, 
Ambra  og  Rosmarin.  Fuglene  synge  i  Buskene,  ingen  Rovfugle 
lure  paa  dem,  og  der  hviler  en  stille  Søndagsfred  fra  Dag  til  Dag. 
Legende  Børn  færdes  derinde,  og  glade  unge  Piger  og  Mænd 
vandre  Arm  i  Arm  i  Havens  Gange,  medens  venlige  Gamle  se 
med  milde  Øjne  paa  de  Unge.  — 

Sandt  nok.  Livet  er  ikke  en  saadan  fredfyldt  stille  Have, 
men  har  vi  ikke  flere  end  nok  til  at  skildre  Mørket  og  Uhyggen, 
Lidenskaben  og  Sorgen,  —  ogsaa  for  Glæden  og  Lyset  maa  der 
dog  være  Plads,  og  lad  os  være  den  gamle  Kunstner  taknemmelig, 
som  bragte  dem  ind  i  de  tusinde  Hjem,  hvor  Gengivelser  af 
hans  Billeder  ere  Væggenes  bedste  Pryd. 


Ved  Udarbejdelsen  af  denne  Monografi  ere  som  Kildeskrifter  benyttede:  Jul. 
Lange,  Nutids  Kunst  —  Sigurd  Muller,  Nyere  dansk  Malerkunst  —  Philip  Weilbaeh, 
Dansk  Kunstnerlexikon  —  Carl  Reitzel,  Fortegnelse  over  Udstillingerne  paa  Char- 
lottenborg —  M.  Goldschmidt,  Nord  og  Syd  —  Flyveposten  1852  —  C.  Dalsgaard, 
Biografi  af  Exner,  111.  Tidende  1862  —  Nic.  Bøgh,  Biografi  af  Exner,  Hver  14de  Dag  — 
Clausen,  Foreningen  af  J8de  November  —  Udstillingskatalogerne. 

